|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:** |  |
| Постановление на Министерския съвет за изменение и допълнение на Наредбата за критериите за устойчивост на биогоривата и течните горива от биомаса |
| **Становище по ред:** |  |
| **Номер и дата:** |  |
| **В отговор на №:** | 04-00-1150/16.10.2023 г. |
| **Институция:** | Министерство на околната среда и водите |
| **Диспозитив:** |  |
| **Основание:** |  | от Устройствения правилник на Министерския съвет и на неговата администрация |

|  |
| --- |
| Относно раздел 1 „Проблем/проблеми за решаване“:В представената частична предварителна оценка на въздействието липсва ясно формулиран проблем или проблеми. Посочено е само, че е налице задължение за транспониране на Директива (ЕС) 2018/2001 на европейския парламент и на Съвета от 11 декември 2018 година за насърчаване използването на енергия от възобновяеми източници. В тази връзка предлагаме да се дефинират конкретни проблеми по ясен и прецизен начин (като *Проблем 1, Проблем 2* и т.н.) и подробно да бъдат изложени в подточките 1.1 - 1.5 от раздела. Представянето на всеки проблем трябва да започва с краткото му дефиниране и да е в съответствие с идентифицирания проблем на ниво ЕС. Също така напомняме, че когато приемането на нормативния акт произтича от правото на Европейския съюз в оценката на въздействието може да се включи релевантна информация от препоръки, изследвания, оценки на въздействието или анализи на ниво ЕС.Относно раздел 2 „Цели“:Този раздел следва да се ревизира. Необходимо е да се дефинират ясни и конкретни цели (като *Цел 1, Цел 2,*……), които трябва да са количествено или качествено представени (напр. с брой нарушения, брой санкции, намаляване на емисиите на парникови газове ( с 55% до 2050 г. и др.) и да съответстват на дефинираните проблеми от раздел 1.В тази връзка препоръчваме да се следват насоките от [*Ръководството за извършване на предварителна оценка на въздействието*](http://www.strategy.bg/Publications/View.aspx?lang=bg-BG&categoryId=&Id=297&y=&m=&d=) (стр.22-24).Относно раздел 3 „Заинтересовани страни”За да стане ясен кръга на реално засегнатите страни е необходимо да се посочи приблизителния брой на **икономическите оператори** (по смисъла на 40, ал. 1 от Закона за енергията от възобновяеми източници) и на **операторите на инсталации** в рамките на Европейската схема за търговия с емисии (по смисъла на чл. 30, ал. 3 от Закона за ограничаване на изменението на климата). Относно раздел 4 „Варианти на действие. Анализ на въздействията“:Във *Вариант 2* е необходимо да се опишат конкретните промени в наредбата, като се поясни какви ще са правилата за прилагане и доказване на съответствие с критериите за устойчивост на биогоривата, течните горива от биомаса и газообразните и твърди горива от биомаса, какви са правата на икономическите оператори и операторите на инсталации при надлежно доказване на съответствието с критериите за устойчивост на използваната биомаса и др.Относно Анализа на въздействиятаНеобходимо е да се включи информация за очакваните икономически, социални и екологични въздействия върху всички заинтересовани страни, а при възможност препоръчваме да се опишат в качествено, количествено или в парично изражение, съгласно насоките от стр.  28 - 37 на [*Ръководството за извършване на предварителна оценка на въздействието*](http://www.strategy.bg/Publications/View.aspx?lang=bg-BG&categoryId=&Id=297&y=&m=&d=)*.*Обръщаме внимание, че в обхвата на заинтересованите страни са включени икономически оператори и оператори на инсталации, които се определят като МСП. В този раздел също трябва да се опишат въздействията върху тях. Относно раздел 5 „Сравняване на вариантите:”Таблиците в раздела се изготвят в съответствие с формулираните цели в раздел 2.Относно раздел 6 „Избор на препоръчителен вариант:”В подразделите 6.1 - 6.4 накратко се аргументира съответното маркирано твърдение.Относно раздел 7 „Консултации“:Напомняме, че предстоящата обществена консултация следва да се проведе в обичайния срок по чл. 26 от Закона за нормативните актове, а именно не по-кратък от 30 дни. Срокът за провеждане на консултацията следва да бъде посочен във формуляра на предварителната оценка на въздействието.Относно раздел 8 „Приемането на нормативния акт произтича ли от правото на ЕС?“:В този раздел накратко се описват изискванията на Директива (ЕС) 2018/2001 на европейския парламент и на Съвета от 11 декември 2018 година. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ** „МОДЕРНИЗАЦИЯ НА АДМИНИСТРАЦИЯТА“:**ИСКРЕН ИВАНОВ** |